הוועדה לביטחון לאומי, כנסת 25, פרוטוקול מספר 48, 2023-07-02 00:00

צביקה פוגל: כי 180 מעלות יכול להיות גם לרעה

עמיר חלבי: לא, הכול לטובה, אין לרעה

עמיר חלבי:  השת"פ המצוין, גם עם צוריאל, גם עם החבר'ה של ההפקה, גם כולם

עמיר חלבי:  למרות שאת הטלפון הראשון קיבלתי מדודי ביום חמישי בשבוע שעבר, לא האחרון, לפני, בשעה תשע בלילה

עמיר חלבי:  שאמרו לי שהוא המפיק ובטווח זמנים מאוד קצר, אבל ידענו כבר שבשמונה בבוקר ביום שישי אנחנו פה בבוקר, אני, הוא והמת"ח עשינו סיבוב, קיבלנו את הכול

עמיר חלבי:       השנה, הרעיון מבחינת איך לעשות את ההילולה, אם נתחיל מבחינת הבנייה אז הקו המנחה היה מקסימום גובה של מטר וחצי, הגענו פה ל-1

עמיר חלבי: 20 מטר, ל-1

עמיר חלבי: 30 מטר, לא יותר, כי בשנה שעברה היינו בגובה כמעט של שלושה מטרים של גשרים, אם זה כניסה ואם זה יציאה

עמיר חלבי:  אז השנה זה ככה

קריאה: גם האופי של הגשרים, זה סוג אחר

עמיר חלבי: גם האופי, גם האיכות, גם הכול

עמיר חלבי:  הוספנו את כל רחבות התפילה, שזה משהו שהוא נותן מענה לקהל שמגיע, שמבחינתנו זה מצוין

עמיר חלבי:  תיכף הם יוסיפו ספסלים, אז בן אדם שמגיע, אנחנו הגדרנו את זה כחג, הוא מגיע לחג והכול

עמיר חלבי:  ועוד משהו שהוא שדרוג משנה שעברה, בכל המתחם הזה לא אמורים להיות שוטרים

רמי ברכיהו: זה המהפכה הכי גדולה

עמיר חלבי: זה המהפכה הכי גדולה, אנחנו בחוץ

צביקה פוגל: דיברתי עם עמיחי, הוא מעביר כסף בשביל הסדרנים החרדים

צביקה פוגל:  יהיה

צביקה פוגל:  קח את זה בחשבון

צביקה פוגל:  עכשיו זה לא הבטחה רק שלי

צוריאל ויקטור קריספל: בסדר גמור

צוריאל ויקטור קריספל:  אני אפרגן לו גם בתקשורת

צביקה פוגל: יפה מאוד

עמיר חלבי: מבחינת הרעיון זה איגודי כוחות, שוטרים שנמצאים קודם כל במעטפת, מבחינת צירים, אבטחת אוטובוסים שמגיעים מפה וכל הקטע של הכוונת תנועה ואיגופים בחוץ, כשהשאיפה היא שלא ייכנסו

רמי ברכיהו: אגב, זה נולד בגלל מירון

רמי ברכיהו:  במירון הבנו שכשאנחנו יוצאים החוצה והעולם החרדי מנהל את האירוע זה מתנהל כמו שצריך

רמי ברכיהו:  הבאנו את הרעיון הזה גם לפה וזה לדעתי שובר שוויון

צביקה פוגל: העובדה שדודי עושה את זה, הוא עשה איתי את מירון ועושה את זה עכשיו פה זה יתרון, בהחלט, אין ספק

צביקה פוגל:  הנציג של דודי, של המפיק

צביקה פוגל:  מי המהנדס שאישר את כל הדברים האלה?      

ברוך עוזיאל: אלי ברקל

צוריאל ויקטור קריספל: כב"ה עובר על הכול וריג'קטים אחרונים עכשיו

ברוך עוזיאל: הוא בטיחות וקונסטרוקציה

צביקה פוגל: יש פה כב"ה?      

שאמי מונדר: זה מבחינת הקונסטרוקציה של כב"ה

צביקה פוגל: אני אצטרך לשמוע את חוות הדעת שלכם כשנגיע לשם על כל הנושא של הבטיחות

שאמי מונדר: אין בעיה

שאמי מונדר:  אנחנו נספר לכם את הכול, המצב השנה הוא אחר לגמרי משנים עברו

שאמי מונדר:  אתה דורך עכשיו על משטחים יציבים, סטטיים, אתה מרגיש אחרת לגמרי

צביקה פוגל: אוקיי

צביקה פוגל:  אני רוצה ללכת את המסלול שבו הולך מי שירד מהאוטובוס

עמיר חלבי: אני אסביר קודם כל, ההגעה של האוטובוסים, פריקה באמצע

צוריאל ויקטור קריספל: נתחיל לפני כן

צוריאל ויקטור קריספל:  האוטובוסים יוצאים, שאטלים רצופים כל הזמן, כ-24 אוטובוסים בשעה מתחנת האבן שמואל הנביא, יצא פרסום

צוריאל ויקטור קריספל:  ביקשנו גם שיהיה שם שתייה, במידה שיש לחץ או משהו כזה, הם באים לפה, פורקים, מורידים, עושים סיבוב פה למטה

צביקה פוגל: הם יורדים פה, עולים ברגל?      

עמיר חלבי: לא, הם יורדים באמצע

צביקה פוגל: מול השער?      

עמיר חלבי: יש כניסת גברים ונשים למעלה

צוריאל ויקטור קריספל: יש כניסת גברים, כניסת נשים, הנשים עולות למעלה, הגברים יורדים לפה

עמיר חלבי: היציאה של הגברים היא מפה, על הגשר הזה יורדים, פה חוצים, נשים אותו גשר, כניסה יציאה, חוצות לשטח השני של הכביש, יורדות פה על המדרכה, יש הכול גידור כמובן, עד לפה

עמיר חלבי:  מגודר מפה

צביקה פוגל: כי נשים זה אומר גם ילדים

צוריאל ויקטור קריספל: גם ילדים

צוריאל ויקטור קריספל:  נוסף משאית שתייה לנשים תחכה להם ביציאה מהנשים, משאית שתייה ביציאה לגברים, כך שכל מי שיוצא וכבר עייף, רוצה לשתות, תהיה לו שתייה

צביקה פוגל: ואני רוצה שתראה לי בדרך, אתה או הסמת"ח, איך שולטים בזה שאין פה יותר ממספר האנשים שקבענו

עמיר חלבי: בכל החלקה בו זמנית 4,000, על הגשרים, על מה שבנוי, 1,300

שאמי מונדר: 1,047

עמיר חלבי: בו זמנית

עמיר חלבי:  כל במה יש כמות שצריכה להיות

צביקה פוגל: תסבירו לי איך אתם שולטים בזה

עידו קציר: יש פה מערך סדור של סדרנים שנמצאים עם נומרטורים כאשר לכל שטח יש את כמות האנשים המותרת

צביקה פוגל: יש לך שליטה בסדרנים האלה? יש למישהו שליטה בהם?      

עידו קציר: כן, א', אנחנו מתדרכים אותם

עידו קציר:  קצין המשטרה שאחראי על כל אזור מתדרך את הסדרנים שנמצאים בו

עידו קציר:  לכל הסדרנים יש אחראי הוא עובד יחד עם דודי, וביחד איתם, ממש כל אזור מוגדר לו בתכנית הבטיחות כמה אנשים מותר להיות בהם והם מבצעים את הספירה, כאשר בשלב הראשון השליטה היא שלהם

צביקה פוגל: ולמי מדווחים?      

עידו קציר: לחפ"ק

עידו קציר:  מדווחים לנציג שלהם שיושב בחפ"ק

עידו קציר:  ברגע שיש דיווח על מקום שיש בו עומס או משהו כזה שם כוח המשטרה יתערב בעצם באירוע, ייכנס, יבצע חציצה, הפרדה

צביקה פוגל: אתה מתדרך את הסדרנים?      

עידו קציר: האירוע כולו הוא בפיקוד של מפקד המרחב בשעות השיא

צביקה פוגל: מי מתדרך את הסדרנים או את המנהלים שלהם?      

עידו קציר: קציני המשטרה שאחראים על כל אזור, הם מתדרכים את הסדרנים שנמצאים באזור שלהם

עידו קציר:  יש קצין שאחראי על המערך החיצוני, על אזור הכביש, יש קצין שאחראי על שטח בית הקברות עצמו והוא מתדרך את הסדרנים שנמצאים בתחומו

עידו קציר:  מפקד התחנה הוא מפקד המערך כאשר מעליו מי שמפקד על כלל המערכים זה מפקד המרחב, ובשעות הלילה רמת הפיקוד יורדת

עידו קציר:  אני למשל לוקח את הפיקוד בלילה

צביקה פוגל: אתה מבין למה אני חרד? אני חרד לזה, אתם צריכים להסביר לסדרנים דבר אחד מאוד פשוט, שבעזרת ה' נמצא גם בחפ"ק, בסדר? כי לא הכול הוא באמת בעזרת ה'

עידו קציר: יש שיח טוב עם השותפים

עמיר חלבי: אנחנו קוראים לזה נקודות רידוד, מבחינתנו נקודת הרידוד הראשונה היא בעצם בתחנת האבן

עמיר חלבי:  אם אנחנו רואים שיש פה עומס, נציג של ההפקה פה, נציג של אגד גם פה, גם שם, עוצרים כבר שם את האוטובוסים, לא נותנים לאוטובוסים להגיע עד שלא מתרוקן פה

עמיר חלבי:  זו נקודת השליטה הראשונה שלנו, כמובן גם בחוץ

צביקה פוגל: זאת עלולה להיות הבעיה הגדולה ביותר, ה-1,047 האלה

צביקה פוגל:  חריגה קטנה מהדבר הזה והעומס לא עומד בזה ואנחנו כולנו בסרט אחר

עמיר חלבי: הגברים יוצאים פה, מגיעים לפה, למפרץ, מחכים להם האוטובוסים, אוספים אותם, יוצאים החוצה

צביקה פוגל: איך הם עוברים לצד השני?      

עמיר חלבי: המשטרה דואגת לזה, שוטרים שאמונים על זה

קריאה: אני מתעסק יותר בתנועת רכבים והסדרנים מעבירים את הקהל

קריאה: יש פה מים, שירותים?      

קריאה: הכול הכול, גם לנשים למעלה

צוריאל ויקטור קריספל: הסגירה היא עד אחרי היציאה, עד אחרי השירותים

צביקה פוגל: אין תנועה? יש תנועה

עמיר חלבי: יש תנועה, אבל בשעות העומס אני ערוך גם לסגור ברוקפלר, גם לסגור פה וגם בכיכר ראס אל עמוד, בכל הכביש לא תהיה תנועה בכלל

צביקה פוגל: מד"א

אורי שחם: ניידת טיפול נמרץ עומדת שם, בדיוק בכניסה של הגברים והנשים

אורי שחם:  שני צוותים, גם נשים וגם גברים, ושמנו גם טרקטורון שיושב על הציר למטה שהוא יכול לתת מענה

צוריאל ויקטור קריספל: אנחנו נעבור, נחלוף על פני כל הכניסות, תראה כניסה כניסה, תקבל תדרוך ומשם ניכנס לאחד המעברים ונגיע לציון

עמיר חלבי: בעצם החפ"ק יישב גם פה, שם נציגים עם מסכים, פה במרפסת

צוריאל ויקטור קריספל: כן, רחפנים, מסכים

עמיר חלבי: 26 שעות

צוריאל ויקטור קריספל: משבע עד עשר, 11, יכולים להגיע ל-28 שעות

רמי ברכיהו: - - - ביקשנו מהם שידברו עם הציבור, שהציבור יידע שהשנה זה שונה

צביקה פוגל: יש שייכות ארגונית?      

רמי ברכיהו: כן, בגדול, זה חצרות, יש פה עדה חרדית, יש פה ספרדים

צביקה פוגל: הם באים בתקופות מסוימות, בזמנים מסוימים?      

צוריאל ויקטור קריספל: לגבי הרב אלבז כן מתואם

צוריאל ויקטור קריספל:  הרב אלבז מגיע ביום שלישי אחרי הצהריים

צביקה פוגל: גם פה הולך עם חצרות, אבל פה אני מבין שאין מלחמה

צוריאל ויקטור קריספל: יש קיצוניים שכל שנה באים פה ועושים פה בלגן, לחרב את ההילולה, הם עושים בלגן, לכן הרעיון שהשוטרים לא נמצאים, לא רואים את השוטרים, השוטרים לא ברקע, אין להם עם מי לריב

רמי ברכיהו: זה כל הרעיון

צוריאל ויקטור קריספל: תאכלו, תקראו תהלים, תעשו מה שאתם רוצים, אין לכם עם מי לריב

צוריאל ויקטור קריספל:  בקרטה כשלומדים אומרים שחיכוך מתחיל ברגע שאתה עונה אחד לשני

צוריאל ויקטור קריספל:  הוא פה ואתה פה, אין עם מי לריב

צביקה פוגל: פה הכבאית שלך?      

שאמי מונדר: כן

צביקה פוגל: איזה צוות יש בכבאית פה? מוכן למה?      

שאמי מונדר: פה מטען האש הוא נמוך מאוד, אנחנו מפחדים מקריסה וכל הדברים האלה

שאמי מונדר:  הוא מיומן לחילוץ

צביקה פוגל: לחילוץ מהריסות?      

שאמי מונדר: נכון

שאמי מונדר:  אני אהיה ביום הראשון בחפ"ק, אני הייתי המהנדס של הכב"ה, אני אלך בגשרים

צוריאל ויקטור קריספל: דבר נוסף, בין משמרת למשמרת מגיע כל הצוות, כולל המהנדס, כולל חבר'ה של התקנות, בודקים, עוברים על כל המערכת, חותמים, מאשרים, נבדק, אושר, חתימת מהנדס

עמיר חלבי: פשוט בנינו את זה בשלבים

עמיר חלבי:  אנחנו בגדול אמורים להתחיל מחר, בשעה שלוש בצהריים אני כבר פרוס מלא, עד שתיים בלילה

עמיר חלבי:  באחת בלילה מגיע הסמת"ח עם הכוח שלו, מכניס אותנו ראש בראש, אנחנו חוזרים ב-11 בבוקר, ב-12 כבר המוקדמים, כל מי שהתחיל אתמול, כשבעצם אני מתחיל היום בשלוש לפנות בוקר פינוי רכבים והכול

עמיר חלבי:  חמישה שלבים כולל הקיפול שבסוף כולם מסיימים בשעה עשר, 11 בלילה ביום שלישי, נשאר פה קצין עם עשרה סדרנים

צביקה פוגל: עידו, מה הסיכוי להגיע פה לעימות עם בני דודינו?      

עידו קציר: אני לא נביא

צביקה פוגל: לא, מניסיון משנים קודמות, מניסיון קודם

עידו קציר: המאמצים העיקריים של המשטרה באירוע הזה, מעבר לעניין של ניהול האירוע וניהול הקהל והיבטי הבטיחות שבו זה גם איום הפח"ע, זה גם איום הפרות הסדר

עידו קציר:  לצורך הדבר הזה אנחנו פרוסים במערכי אבטחה רחבים מאוד

צביקה פוגל: יש כוח עתודה שאפשר להקפיץ אותו לפה?      

עידו קציר: קודם כל יש את הכוח שפרוס במעטפת הרחבה, שאותו מי שבא לאירוע לא יראה

עידו קציר:  זה כוח שנמצא גם באזור הר הזיתים, א-טור, גם באזור סילוואן, ראס אל עמוד

עידו קציר:  אנחנו עשינו מיפוי של מספר נקודות תורפה, אני לא אתייחס אליהן פה, ברשותך, אבל אנחנו יודעים לתת להם מענה כולל של כוחות מיוחדים

עידו קציר:  מעבר לזה יש כוח של יסמ"ג ויס"מ שמוגדר לכל האירוע שרובו ככולו הוא למעשה עתודה, פרוס בנקודות מפתח שמהן הוא יכול לתת תגובה לכל אירוע מתפתח

עידו קציר:  גם אם מדובר באירוע פח"ע וגם אם מדובר באירוע של הפרת סדר, שם אנחנו נידרש לגמישות מבצעית ולדעת לווסת כוחות בהתאם לאירוע

עמיר חלבי: בן אדם שהגיע עכשיו להילולה מגיע באוטובוס פה, זה מפרץ הפריקה, גם גברים וגם נשים

עמיר חלבי:  זו כניסה א', כניסה ב' טיפה למעלה, שהיא מקום על משהו בנוי, לא בנינו כלום

עמיר חלבי:  רק את הכניסה הזו הוספנו, לקח משנה שעברה

עמיר חלבי:  ברגע שיש לך שתי כניסות, יש פה סדרנים ויש פה שילוט הלחץ מתחלק ואנחנו ננווט את זה

עמיר חלבי:  כמובן מי שנמצא כאן בכניסות, יש שוטרים רק פיקוח ובקרה, אבל הסדרנים הם אלה שמנתבים את הקהל, כולל שילוט

צוריאל ויקטור קריספל: ברגע שמזג האוויר טיפה יותר קר לקראת הערב, מוצב כל השילוט, זה שילוט הכוונה מלמטה, כל כניסה, בתוך השלטים, בתוך ה - - -     

צביקה פוגל: מי מתפעל את הסדרנים?     

צוריאל ויקטור קריספל: יש להם את ראש הצוות שלהם

קריאה: יש פה את אילן, שהיה איתנו גם בשנה שעברה

צוריאל ויקטור קריספל: הוא יודע, מכיר את העבודה, עובד מולם רצוף, הוא כמובן בחפ"ק קבוע

צוריאל ויקטור קריספל:  כל מי שקשור לאירוע נמצא בחפ"ק כל הזמן

עמיר חלבי: כמובן יש לנו גם רמקולים עם הודעה שמסבירה לקהל לאן הם באים ולהתאזר בסבלנות

עמיר חלבי:  כל עשר דקות זה רץ

צביקה פוגל: זאת אומרת זה גם אפשרות אם רוצים להוציא אותם

עמיר חלבי: למקרה חירום, זה בוודאי

עמיר חלבי:  גם באידיש

עמיר חלבי: זו רחבה שלו, היא לוגיסטית, תחזוקה, סוגרים אותה, אין כניסה לצד הזה

צביקה פוגל: זה רק המעבר

עמיר חלבי: רק הגשר, שהוא ברוחב 2

עמיר חלבי: 20

אריה יצחק קינג: צביקה, 26 שנה אני גר פה, לא היה דבר כזה

צוריאל ויקטור קריספל: לא היה

צוריאל ויקטור קריספל:  לא באיכות

אריה יצחק קינג: אפילו ברמה הזאת של המחסומים ככה לכל האורך, לא היה דבר כזה

עמיר חלבי: יום לפני כבר

אריה יצחק קינג: גם המעברים האלה, לא היה דבר כזה

צביקה פוגל: איפה יש לך בעיה, בחשבות של המשרד?      

צוריאל ויקטור קריספל: של המשרד לשירותי דת

עמיר חלבי: זו כניסה טבעית שנבנית, גם כן כניסה לגברים

צביקה פוגל: שהיא בעצם כניסה בנויה בשגרה

עמיר חלבי: בנויה והיא מתחברת לגשר שבנינו, שתיהן מתחברות ביחד

צביקה פוגל: איפה היא מתחברת?      

עמיר חלבי: בסוף הגשר, ואז שתיהן מתחברות ומשם מובילות לבמת התפילה

עמיר חלבי:  בעצם מי שנכנס מפה, נפגשים שם והכול נהיה - - -     

צביקה פוגל: שם הברדק

עמיר חלבי: לא, ממש לא, למה ברדק?      

צביקה פוגל: שם הברדק, אלה שבאים מפה ואלה שבאים משם

עמיר חלבי: יש שם סדרנים, הוא שם עשרה סדרנים שם

קריאה: יש שם כמה חלקים, יש חלק אחד של תפילה, שזה הבמה העליונה, מי שרוצה להגיד תהלים, חצי שעה, שלושת רבעי שעה

צביקה פוגל: אני מדבר על זה שגברים באים מפה וגברים באים משם, הם באים לאותה נקודה

צביקה פוגל:  אנחנו בני אדם, כולם מתנהגים אותו דבר, כל אחד רוצה להיות זה שלפני זה שהגיע מפה

צביקה פוגל:  חייבים לשים בנקודה הזאת מישהו שימנע את החיכוך

צוריאל ויקטור קריספל: המשטרה שמה על זה דגש ודרשה כמות סדרנים מספקת שתנתב את האנשים כמו שצריך

עמיר חלבי: 100 סדרנים לאורך כל האירוע שמתחלפים גם בשעות

צוריאל ויקטור קריספל: הנקודה הזאת הכי בעייתית

עמיר חלבי: יש שם עשרה סדרנים שזה התפקיד שלהם, ניתוב מתפללים

צביקה פוגל: כי אתה יודע, בנקודת זמן מסוימת על הגשר, פתאום הרבה אנשים ואחד דוחף לכאן ואחד דוחף לשם והנה נפל לנו מישהו למטה

צוריאל ויקטור קריספל: ברור

צוריאל ויקטור קריספל:  האירוע הזה קפץ לכולם בעיניים, אנחנו נתנו תשובות

קריאה: אז תהיה עצירה בגשר כשנצטרך, או פה

צביקה פוגל: מישהו שינתב את זה, בדיוק, כמו רמזור

צוריאל ויקטור קריספל: זה הכניסה לנשים, אתה רואה, פתחו את החומה לרוחב של שני מטרים, יחזירו את זה אחר כך

קריאה: שלושה מטר

צוריאל ויקטור קריספל: 3

צוריאל ויקטור קריספל: 10 מטר

צוריאל ויקטור קריספל:  השביל 3

צוריאל ויקטור קריספל: 10

צוריאל ויקטור קריספל:  והן יוצאות במעגל סיבובי, יוצאים מלמעלה בצד השני

צביקה פוגל: זאת אומרת הן לא מגיעות לקצה לשם

צוריאל ויקטור קריספל: הן מגיעות

צוריאל ויקטור קריספל:  יש להן אוהל תפילה, יש להן מקום לשבת, עוד במה, על הציון

צביקה פוגל: אתם לוקחים בחשבון שעל הדבר הזה יהיו גם עגלות?      

עמיר חלבי: כן

צוריאל ויקטור קריספל: לכן הרחיבו ל-3

צוריאל ויקטור קריספל: 10

עמיר חלבי: בשנה שעברה זה היה שני מטר

שאמי מונדר: לא, הוא מדבר על נכים

צביקה פוגל: לא, עגלות ילדים

צוריאל ויקטור קריספל: קשה לי להאמין שיגיעו לפה עם עגלות ילדים, כי אנשים מכירים את המקום, אנשים יודעים מה זה הר הזיתים, לא נראה לי שאמא תביא תינוק לפה, אלא אם כן מישהו בא לעשות חלקה לילד שלו

קריאה: אין פה כמעט ילדים

קריאה:  אני הייתי פה 25 שעות, כמעט ואין פה ילדים

עמיר חלבי: ילדים יש, כאלה שהולכים, לא עגלות

שאמי מונדר: אם יש קשיים, אני אשב עם המהנדס, אני אדריך אותו איך לתכנן את זה

צביקה פוגל: נהדר, מעולה

שאמי מונדר: הסגירה תהיה עד למעלה פה, גדר, כמו שאמר לך עמיר

עמיר חלבי: עד עמוד החשמל השני

צביקה פוגל: איפה הפרויקטור? זה לא יהיה, כן?      

צוריאל ויקטור קריספל: לא, זה לא יהיה

צביקה פוגל: בלילה יש פה תאורה?      

ברוך עוזיאל: יש פה תאורה מלאה

צביקה פוגל: ברוך, אני לא יודע מה האפשרויות שלכם, אני פחות מהנדס בטיחות, אבל זה יותר מ-17 סנטימטר, שעד כמה שזכור לי הוא הגובה המותר למדרגה

צביקה פוגל:  זה יותר וצריך לראות או איך מחלקים את זה לשתיים, או איך מסמנים זהירות מדרגה

צביקה פוגל:  אנשים ישברו פה את הראש, חבל לעצור את האירוע על הדבר הזה

ברוך עוזיאל: מה ששמים בכל מדרגה, גם פסים זוהרים וגם שלט 'מדרגה'

צביקה פוגל: קחו את זה לתשומת ליבכם, זה מוקש

קריאה: יש לך את הפלטות האלה, תגביהו את זה בעוד עשרה סנטימטר

צוריאל ויקטור קריספל: זה נראה לי שהמשטרה תרצה להוריד את זה, שיהיה אוויר

צביקה פוגל: ברוך, למה הווילונות האלה?      

ברוך עוזיאל: הווילונות האלה יירדו, תהיה רק מחיצה בנשים

צביקה פוגל: זה מיותר

קריאה: יורידו, יורידו

צביקה פוגל: זה גבוה מדי

צביקה פוגל:  זה גבוה לגברים, על אחת כמה וכמה גבוה לנשים

קריאה: נשים וילדים

צביקה פוגל: לשמחתי אנחנו הולכים החוצה אז אני לא צריך לעלות את זה חזרה

עמיר חלבי: אנחנו במשטחי התפילה

עמיר חלבי:  זה הצד של הנשים

עמיר חלבי:  בשנה שעברה לא הצליחו להגיע לקבר

צוריאל ויקטור קריספל: אני אסביר

צוריאל ויקטור קריספל:  אנשים, כדי לנגוע בציון נכנסו, שברו את המחסומים מתחת לבמות בשביל להגיע בציון של הצדיק

עמיר חלבי: הייתי פה קרוב ל-20 שעות בשנה שעברה וכל מה שהתעסקנו זה ללכת למטה, לסכן את השוטרים שם

צביקה פוגל: עכשיו אי אפשר להגיע לשם?      

צוריאל ויקטור קריספל: אפשר, מפה

צביקה פוגל: לא, מלמטה

עמיר חלבי: קודם כל הם סרגו את זה הרמטית ועם יוטה והציון פה

עמיר חלבי:  הנגשנו את הציון לציבור

עמיר חלבי:  בן אדם שמגיע והכול

עמיר חלבי:  אז זה משטח התפילה של הנשים

צביקה פוגל: מה זה זה? איפה שאני עומד עכשיו של מי זה?          

עמיר חלבי: נשים

צביקה פוגל: וגם?      

עמיר חלבי: נשים

עמיר חלבי:  אישה שעכשיו מגיעה רוצה פה חמש דקות, לגעת בציון, להגיד פרקי תהלים ולצאת ברוכה הבאה

עמיר חלבי:  היא רוצה להתעכב - - -     

צוריאל ויקטור קריספל: לשבת שעה לקרוא את כל התהלים יהיה פה מסודר עם ספסלים

עמיר חלבי: מסודר, כנ"ל אצל הגברים

עמיר חלבי:  גם פה וגם יש לנו הרחבות למעלה, שתיכף נראה

צביקה פוגל: זה של הגברים?      

צוריאל ויקטור קריספל: כן

צביקה פוגל: למה נראה לי יותר קטן של הגברים?      

צוריאל ויקטור קריספל: כי יש פה עוד אוהל תפילה

צוריאל ויקטור קריספל:  הוא צודק, בחלוקה עשינו שני שליש ושליש, זה היה צריך להיות הפוך

צוריאל ויקטור קריספל:  שני שליש לגברים, שליש לנשים

עמיר חלבי: אבל פה החשבנו גם את שטח התפילה, לגברים שטח התפילה הוא פה למעלה

קריאה: זה יהיה הבמה מעל הציון

קריאה:  עושים הדמיה של הקבר, בדיוק איך שזה נראה מגביהים את זה

צביקה פוגל: עכשיו פה, 1,047

עמיר חלבי: לא, 1,047 על כל מה שבנוי, על כל המדרכות

צביקה פוגל: שאמי, ה-1,047 על הכול, מהקצה פה ועד העלייה לגשר

שאמי מונדר: נכון

שאמי מונדר:  הקצין האחראי על הגזרה הזאת הוא כל חצי שעה מקבל מהנומרטורים דיווח

צביקה פוגל: עזוב אותי, זה גדול עליי המספרים האלה שאתה מדבר עליהם

צביקה פוגל:  כמה מותר שיהיו כאן במכה אחת?      

שאמי מונדר: יש לך את התכנית, תביא לי

קריאה: צריך לראות מה שטח הבמות, מטר לבן אדם זה ה - - -     

ברוך עוזיאל: מהנדס הבטיחות התייחס גם לקברים עצמם, שהם לא מה שבנינו, שהוא נותן לזה עוד

עמיר חלבי: זה בדיוק מה שאמרנו, בכל השטח של בית העלמין זה 4,000

צביקה פוגל: מה שאני מבקש, שבכניסה פה, איפה שיש שליטה כאן וכאן, עומד בן אדם שיודע כמה אנשים מותר שיהיו כאן

עמיר חלבי: בשביל זה יש לנו מה שנקרא נומרטור, יש בכניסת נשים, יהיה כאן בכניסה ויש גם פה

עמיר חלבי:  בכל זמן נתון - - -     

צביקה פוגל: צוריאל, פה צריך להכתיב להם כמה אנשים מותר שיהיו, נשים וגברים, באותו זמן

צביקה פוגל:  אתם יודעים, אתם נכנסים היום לאולם בכנסת, כתוב מותר 90 איש

צביקה פוגל:  אותו דבר

קריאה: גם פה יהיה

צביקה פוגל: אותו דבר

צביקה פוגל:  ומישהו שיודע להגיד, יש פה 90 נשים מקסימום, כל השאר תחכו בחוץ

שאמי מונדר: המשטרה תכננה את כל הדברים האלה, הנומרטור יכול לעמוד כדי לשמור

צביקה פוגל: אני פה רק בשביל לשאול שאלות

שאמי מונדר: נכון, בראבו, קיבלת תשובה טובה

עמיר חלבי: בכניסה סך הכול יש משהו כמו 16 נומרטורים בכל הכניסות ובכל היציאות, וכל במה וכל משטח קיבל התייחסות בנפרד, גם כניסה וגם יציאה בכל זמן נתון, כל חצי שעה, אני שואל את אילן כמה יש בגברים הוא יודע להגיד לי כמה יש בשטח של הגברים, כמה יש בציון של הגברים וכך אני יודע לחשב כמה מותר לי עוד

צביקה פוגל: פה יידחסו, אתה חייב לשלוט בזה

צביקה פוגל:  מטר לבן אדם? יש פה, אני יודע, 200 מטר מרובע, זאת אומרת יש פה 200 איש, זהו

עמיר חלבי: 200 איש, זה המקסימום, לא יותר, ואז אני עוצר

עמיר חלבי:  סך הכול יש 13 נשים סדרניות שמחולקות מפה גם לגשרים, אז העיקר אני מתמקד פה, וגברים יש לנו 80

עמיר חלבי:  93 סדרנים מקצה לקצה

קריאה: נרות לא מדליקים פה?      

צוריאל ויקטור קריספל: לא, סוגרים את זה, אין פה הדלקת נרות

עמיר חלבי: יש כאלה שרוצים להתפלל, למעלה, יש כאלה שרוצים רק לגעת בציון אז יודעים לנווט אותו, יש כאלה שירצו לעמוד פה בחוץ, אין לנו שום בעיה עם זה

עמיר חלבי:  השנה המסה הגדולה היא אחרי צוהריים, לקראת סוף היום

עמיר חלבי:  הרב אלבז מגיע ואז יש פה בו זמנית עומס מטורף

צוריאל ויקטור קריספל: כדי שפה לא ייווצר הלחץ בתפילה הוא מקבל רמקול

צביקה פוגל: גם שם צריך לדעת כמה אנשים מותר שיהיה

צוריאל ויקטור קריספל: ברור

צוריאל ויקטור קריספל:  הוא מגיע עם 150 איש

צביקה פוגל: יש שם 150 מטר מרובע?      

עמיר חלבי: יותר

צביקה פוגל: שלא ניפגש בסוף ונצטרך לספור כמה מטר מרובע יש

צביקה פוגל:  תעשה לי טובה

צביקה פוגל:  אני קצת יותר מבוגר, נדמה לי, מכולם פה ורגוע אני לא

עמיר חלבי: היציאה מפה

צוריאל ויקטור קריספל: היציאה של הגברים היא מפה

עמיר חלבי: בשנה שעברה נכווינו מזה, כי דרך היחידה היציאה הייתה דרך הציון

צביקה פוגל: אין מצב שמישהו רוצה לחזור חזרה והולך בדרך שבה הוא נכנס

עמיר חלבי: לא, לא, one way ticket, נכנסת, צא מפה

עמיר חלבי:  אתה רוצה עוד פעם? בוא תעשה עוד פעם סיבוב

עמיר חלבי:  לזה אנחנו ערוכים, גם עם שוטרים וגם עם סדרנים

צוריאל ויקטור קריספל: אושרו פה ארבע חניות לנכים אמיתיים

קריאה: אבל הם לא יכולים להגיע לפה

קריאה:  צריך להוריד אותם מדרגה מדרגה? אנחנו מדברים על הנגישות לנכים

צביקה פוגל: ברוך, אני מבקש בכל הדרכים שיהיה ברור מה כיוון התנועה, כלומר שלא יהיה מצב שמישהו מחליט עכשיו שהוא חוזר בדרך שבה הוא בא

ברוך עוזיאל: כמובן

צוריאל ויקטור קריספל: הוא לא יכול

צביקה פוגל: אין לא יכול בעברית, יש לא רוצה, או עוצרים אותו

צביקה פוגל:  שיהיה ברור, או בתדריך לסדרנים, או שילוט או כל דבר אחר, שאנשים יבינו שלא חוזרים בדרך שבה אנשים נכנסו

צביקה פוגל:  תודה

עמיר חלבי: לפי תכנית הבטיחות קיימת פה דרך יציאה

צביקה פוגל: זו דרך מילוט במידה שקרה משהו

עמיר חלבי: בדיוק

עמיר חלבי:  על הדרך פה, זה חובה לפי הבטיחות

צביקה פוגל: וזה פתוח כל הזמן?     

עמיר חלבי: פתוח כל הזמן, אבל יהיה פה סדרן שמכווין לצאת החוצה

צביקה פוגל: ברוך, מתי שמים תאורה?     

ברוך עוזיאל: עכשיו

צביקה פוגל: התאורה היא גנרטור או חשמל?      

ברוך עוזיאל: שני גנרטורים, אחד לחירום

ברוך עוזיאל:  למעשה יש הגברה בכל בית העלמין

עמיר חלבי: זו נקודה שלא נתנו לה התייחסות, יש פה

צביקה פוגל: אוי, כמה שאני שונא את הדברים האלה

עמיר חלבי: זה המקסימום שאפשר לעשות

עמיר חלבי:  אילוצים של השטח

עמיר חלבי:  סדרן עומד פה, לא זז לאורך כל האירוע, סדרן אחד פה למטה, גם אם אנשים מבוגרים יורדים, התפקיד שלו לעזור להם ולהרגיע את הקהל

עמיר חלבי:  וכמובן הגברה

צוריאל ויקטור קריספל: אפשר לשים על הקבר - - -     

עמיר חלבי: אי אפשר

עמיר חלבי:  זה המקסימום

עמיר חלבי:  נתנו פתרון שסדרנים עומדים פה לאורך כל האירוע

עמיר חלבי:  יש פה שוטרים, ישפה סדרנים, יש פה גם צוות יסמ"ג, לא נותנים לאף אחד להיכנס

צביקה פוגל: אתה רוצה להיכנס, תעלה למעלה תבוא משם

עמיר חלבי: בדיוק

עמיר חלבי:  אבל בן אדם שיצא מפה והוא אומר שהוא רוצה לעלות לכותל, בבקשה

עמיר חלבי:  הכול מאובטח

ברוך עוזיאל: ההגברה כבר בדוקה, בן אדם ישמע את זה, זה ישר נכנס לו לאוזן, לא להתעכב, להתחשב באחרים וכו' וכו'

ברוך עוזיאל:  גם באידיש גם בעברית

עמיר חלבי: זה השירותים הכימיים בקצה, של הגברים

צביקה פוגל: השירותים יהיו רק פה, בחוץ

צביקה פוגל:  לא בפנים

עמיר חלבי: לא בפנים

עמיר חלבי:  גם בנשים, מאיפה שנכנסנו, יותר לכיוון ראס אל עמוד, רחוק מהכניסה גם של הנשים

עמיר חלבי:  והנה עמדת נטילת ידיים גם פה ושתייה

עמיר חלבי:  בן אדם שהיה בבית עלמין נוטל ידיים, שותה מים, עולה על - - -      

צביקה פוגל: יפה מאוד

צביקה פוגל:  פה אני מבין שיש תאורה של המקום אז אין בעיה

ברוך עוזיאל: כן

עמיר חלבי: פה כמובן הכול עמודים, שירותים, יציאה

צביקה פוגל: זה מסלול שאני מכיר

צביקה פוגל:  מי שעשה לנו את הסיור כחיילים צעירים וכחיילים מבוגרים במקום הזה, דיברו איתנו על יד אבשלום, אף פעם לא דיברו איתנו על אור החיים

צביקה פוגל:  אף פעם

צוריאל ויקטור קריספל: יש פה גדולי האומה שקבורים פה במשך אלפי שנים, אתה רואה פה קברים, אני למדתי על גדולי הפוסקים, אתה פתאום רואה, וואי הנה זה, הנה זה, הנה זה

ברוך עוזיאל: יש תקלה מסוימת בנושא של כיבוי אש, יש שביתה

ברוך עוזיאל:  ביקשנו בקשה להחרגה, עדיין לא קיבלנו תשובה

ברוך עוזיאל:  אנחנו צריכים שהם יחריגו את האירוע הזה

צביקה פוגל: צריך לראות שאנחנו מחריגים את זה

שאמי מונדר: תוך שעות זה צריך להסתיים

צביקה פוגל: אם לא ייגמר נתערב

צביקה פוגל:  מד"א, איך אתם מרגישים עם הסיפור?      

אורי שחם: מצוין

צביקה פוגל: מוכנים?      

אורי שחם: לחלוטין

אורי שחם:  רגועים ושקטים

צביקה פוגל: לאיזה סוג של אירועים אתם מוכנים? יהיו פה התייבשויות, אני מניח

אורי שחם: אין בעיה, יהיה חם

צביקה פוגל: יהיה הכי חם השבוע

אורי שחם: ולאירועי פח"ע לצערנו אנחנו מתורגלים

צביקה פוגל: בסדר, צריך לראות שאנחנו באמת מוכנים

צביקה פוגל:  אתם יודעים, אמצעי קירור, אינפוזיות, כל הדברים האלה, שיהיה

אורי שחם: כן, ברור

צביקה פוגל: כב"ה, שאמי, איפה אתה צופה פה בעיות באירוע?      

שאמי מונדר: אני פה ביציאות צופה קצת בעיות, אם הסדרנים לא ינווטו את האנשים בצורה נכונה אז טיפה יהיה

שאמי מונדר:  אתה ראית שהמעבר הוא רחב, 2

שאמי מונדר: 20, הולכים ל-1

שאמי מונדר: 10 מטר, ושם זו הבעיה, זה צוואר בקבוק שדיברתי עליו

שאמי מונדר:  זו הבעיה, אני לא רואה שבעזרת ה' תהיה לנו בעיה של אירוע, אני מדבר על בטיחות, לא פח"ע

שאמי מונדר:  אתה הלכת על הגשרים, ראית שהם באמת יציבים וסטטיים

שאמי מונדר:  בעזרת ה' הכול יילך בסדר

שאמי מונדר:  אני הייתי בכל הישיבות של המשטרה

צביקה פוגל: מהנדס בטיחות בדק את הטריבונות במירון, עשה הכול, נפלה לנו טריבונה

צביקה פוגל:  אין ערובה, אנחנו בני אדם ואנחנו גם עושים טעויות

שאמי מונדר: אנחנו עושים את המקסימום

צביקה פוגל: לכן צריך להיות מוכנים לזה, שאם חס וחלילה משהו מתמוטט יודעים לצאת לעזור

שאמי מונדר: הרמ"ח שלי יודע שאני לא מקבל כל אישור

שאמי מונדר:  אני בודק את הכול

שאמי מונדר:  מחר בבוקר אני הולך לבדוק רגל רגל בקונסטרוקציה הזאת

צביקה פוגל: תהיו מוכנים לאירוע כזה, שמשהו נופל ואנשים עם פצעי לחץ ונפילות

אורי שחם: קודם כל תגברנו גם את המשמרת שלנו כי אני יודע שזה אירוע חריג, אז גם לזה אנחנו מוכנים

צביקה פוגל: איחוד הצלה חבר אליכם? שותף לאירוע הזה?      

אורי שחם: לא, הוא לא שותף לאירוע הזה, אבל הוא יהיה פה

אורי שחם:  אם חס וחלילה יקרה פה תרחיש של אסון גדול הם יבואו לסייע

צביקה פוגל: אריה, משהו על עיריית ירושלים באירוע הזה?      

אריה יצחק קינג: פינוי זבל

אריה יצחק קינג:  זה אחד

אריה יצחק קינג:  זה לקח גם משנה שעברה, נשארה פה טינופת חודשים אחרי ההילולה

אריה יצחק קינג:  הפוקדים, הכי פשוט היה להם לקחת את כל הניילונים ואת כל הדברים האלה, הם זרקו אותם לתוך נחל קדרון

אריה יצחק קינג:  אני לא אתפלא אם גם היום אפילו אולי נמצא שאריות

אריה יצחק קינג:  זה דבר אחד

אריה יצחק קינג:  ויש לנו תמונות של זה, תיעדנו את זה, ביקשתי גם שיראו את זה למי שצריך להראות את זה עכשיו, שזה לא יחזור על עצמו

אריה יצחק קינג:      דבר שני, תגבור של אגד בלילה

אריה יצחק קינג:  זה הלחץ

אריה יצחק קינג:  הלחץ הגדול בסוף, בשלישי בערב

אריה יצחק קינג:  שמונה-תשע בערב, אתה לא מבין מה קורה פה, זה כמו בקבוק של קוקה קולה שניערת

צביקה פוגל: כמויות האנשים שבאים וכמויות האנשים שיוצאים

צוריאל ויקטור קריספל: הוארכו שעות הפעילות של התחבורה הציבורית

עמיר חלבי: עד עשר בלילה, אריה

עמיר חלבי:  הוארך עד עשר בלילה ביום שלישי, אפילו יותר

צביקה פוגל: מה שאני מבקש, תראו שאתם מדברים עם מד"א, אני יודע שאתם אחד ליד השני פה למעלה, תראו רק שבמידה שקורה משהו ומשהו קורס אתם יודעים להיכנס ביחד

צביקה פוגל:  אתם צריכים להיכנס ביחד לשטח כי בחלק מהמקומות אתם צריכים להרים את האתרים כדי להוציא נפגעים כדי שהוא יוכל לטפל בהם

צביקה פוגל:  תראו שאתם יודעים לעשות את זה ביחד

צביקה פוגל:  אני מניח שאני לא צריך ללמד אתכם

צביקה פוגל:       אדוני המנכ"ל, נראה לך שהכול מוכן? חוץ מהכסף שאתה רוצה שאני אדאג לך מה עוד?      

צוריאל ויקטור קריספל: אנחנו נדע בעזרת ה' רק מחר בבוקר, כששאמי יעבור והמשטרה תעבור ומתקין הבמות יעבור על הכול ונראה שהכול פיקס, כל הריג'קטים, בינתיים הולכים לפי הספר

צביקה פוגל: מה קורה אם יש משהו לא בסדר?      

צוריאל ויקטור קריספל: מה זה מה קורה?      

צביקה פוגל: מהנדס הבטיחות בא ואומר לך לא תקין, לא מאשר

צוריאל ויקטור קריספל: אז לא מכניסים

צביקה פוגל: אני מבין את המחויבות של צוריאל, אבל גם לנו יש מחויבות, קוראים לה קווים אדומים

צוריאל ויקטור קריספל: לא, המחויבות שלנו זה שלום הציבור, בטח

צביקה פוגל: שנראה שאנחנו לא חורגים מהם, לא שווה פה פצוע אחד

צוריאל ויקטור קריספל: חד משמעית

עידו קציר: מילה ברשותכם

עידו קציר:  אנחנו ניגשים לאירוע הזה כאל יום חג, זה לא יום קרב

עידו קציר:  זה צריך להגיד פה ומכאן גם רואים את שיתוף הפעולה עם כלל הגורמים, זה השינוי שמי שיוביל הפעם את המגע הישיר אל מול האוכלוסייה, זה באמצעות הסדרנים, אני חושב שזה שובר השוויון באירוע הזה

עידו קציר:  אנחנו רואים את המאמצים העיקריים שלנו, כמו שדיברתי קודם, בנושא הפח"ע, נושא הפרעות הסדר בפריפריה והנושא של ניהוג הקהל ושלום הציבור באירוע עצמו

עידו קציר:      נעשתה פה עבודת מטה סדורה באמת בכל הרמות, גם ברמת התחנה, המרחב, המחוז, וגם ברמה הארצית שאתה מכיר ואנחנו גם היום ולמעשה עד מחר בבוקר נמשיך ונוודא כל הזמן שכל ההנחיות שניתנו וכל הדגשים שניתנו, שהם מבוצעים, כולל מה שאתה תדגיש פה בסיור הזה

עידו קציר:      לגבי השאלה שלך, במידה שיש משהו לא תקין, אז כמובן שזה יקבל מענה ואפשר גם לעכב את כניסת הקהל או לעכב את פתיחת האירוע אם זה משהו שהוא יותר דרמטי, כמובן תוך כדי עדכון מפקדים וקבלת החלטות של פיקוד בכיר

צוריאל ויקטור קריספל: אני חייב לציין שאני ישבתי בישיבות בשנים האחרונות במשטרת ישראל, כב"ה וכל הגורמים, מעולם לא הייתה כזו היערכות, מעולם לא הייתה כזו ירידה לפרטים, מעולם לא ראינו תכניות עבודה מסודרות ומשתנות מדקה לדקה בהתאם לדרישות

צוריאל ויקטור קריספל:  אני מוריד את הכובע בפני המשטרה, החל מהמת"ח, ממ"ד, באמת ייאמר לזכותם, כמו שהוא אמר, שהם לוקחים את זה כאירוע חגיגי אבל לא ויתרו על קוצו של יו"ד

צוריאל ויקטור קריספל:       באחת וחצי סיימנו ישיבה עם המת"ח, הוא נתן בראש על דברים קטנים

צוריאל ויקטור קריספל:  אני מעריך את זה

צוריאל ויקטור קריספל:  ראש גדול, ראש פתוח, באמת בכל המובנים, של כולם, זה ייאמר לזכותם

צוריאל ויקטור קריספל:  לא ראיתי דברים כאלה

צביקה פוגל: עוד מישהו?      

רמי ברכיהו: כמו שאמרתי לך, אנחנו בקשר טוב מאוד עם הרבנים, כולל עם העדה החרדית, אנחנו עושים שיח גם היום בערב עוד, נקווה שהאירוע יעבור בשלום

רמי ברכיהו:  לא אמורים להיות מפגשים בין אנשים שייכנסו להתפלל ובין שוטרים , זה לא אמור לקרות

רמי ברכיהו:  זה הייתי אומר ההבדל הדרמטי השנה משנים עברו

רמי ברכיהו:  כמו שאמרתי, אני שש שנים פה רצוף, יחד עם הרב של המחוז, וזה שינוי שאמור בעזרת ה' להפוך את האירוע הזה לאירוע חגיגי, כמו שאמר הסמת"ח

רמי ברכיהו:  וזו המטרה שלנו, שאנשים יבואו לחגוג וייצאו מכאן עם הרגשה טובה שהם חגגו אירוע הילולה וחזרו הביתה בשלום

צוריאל ויקטור קריספל: אנחנו גם משדרים את זה ברדיו, אנחנו מדברים על זה, נותנים לציבור תחושה שהוא בא למקום שנעים

צביקה פוגל: עוד מישהו? חברים, אני מרשה לעצמי הלילה ללכת לישון עם עין אחת סגורה

צביקה פוגל:  אני לא עוצם שתי עיניים, אני עדיין - - -     

צוריאל ויקטור קריספל: הלילה אתה יכול לישון עם שתי עיניים סגורות, מחר נדבר

צביקה פוגל: אני עדיין עם עין אחת פקוחה

צביקה פוגל:  אני אחזור על מה שאמרתי במשפט הפתיחה שלי בדיון שהתקיים אצלי במשרד, כל מי שבא לכאן חוזר הביתה בשלום, זאת המשימה שלנו

צביקה פוגל:  אני מקווה, כמו שעידו רוצה, שהוא גם ירגיש הרגשה של חגיגה ויחגוג ויחזור שמח, אבל אני רוצה בעיקר שהוא יחזור הביתה בריא ושלם

צביקה פוגל:  לכן המטרה הראשונה שלנו היא לוודא שאנחנו עושים את כל מה שצריך כדי שזה באמת יקרה

צביקה פוגל:       איפה אני רואה את מוקדי הבעיות? במקום שבו יש צווארי בקבוק ובמקומות שבהם יש משטח שאליו מתכנסים אנשים

צביקה פוגל:  בכל משטח כזה צריך להיות ברור לנו כמה אנשים מותר שיהיו

צביקה פוגל:  אל תוותרו בשום דבר בעניין הזה, לא לוותר

צביקה פוגל:  בכל מקום שבו נוותר, בהתחלה מוותרים עם שניים, אחרי זה מוותרים עם ארבעה, אחרי זה עם 40 ובסוף עם 400 ואז קורס המשטח ואוי ואבוי לנו

צביקה פוגל:  אז להקפיד עם אלה שסופרים, עם האנשים, עם הדיווחים לחפ"ק לראות שזה קורה כל הזמן, לדאוג בתנועה של הרחפן שהוא אחת לכמה זמן עובר מעל המקומות האלה, במיוחד מה שציינו עכשיו, צווארי הבקבוק והמשטחים שבהם עומדים האנשים, זה יותר חשוב לי מכל דבר אחר

צביקה פוגל:      הדבר האחרון, היה וכבר קרה משהו, מה שאנחנו מקווים שלא קרה, אנחנו יודעים לתת לזה מענה מהיר, כב"ה ומד"א, אני מקווה שלא יצטרכו אתכם, אבל אם יצטרכו אתכם תהיו שם

צביקה פוגל:  תביאו כוחות נוספים אם צריך וכל דבר אחר

צביקה פוגל:  אני לא רוצה לדבר על סביבה ופח"ע וכל מיני כאלה, לא לעניין כרגע בענייננו, אני מקווה שלא נצטרך לזה

צביקה פוגל:       אני שוב פעם אומר לכם, ניכרת פה עבודה נהדרת, ניכר שלקחים של מירון מיושמים גם פה וזה יפה מאוד, ככה צריך להיות, לא יכול להיות שכל פעם נלמד רק מהטעויות של עצמנו באותו מקום שאנחנו עושים טעויות

צביקה פוגל:  אבל בואו נגמור את זה כמו האירוע האחרון במירון, עם חיוך, חגיגה ושכולם חוזרים הביתה בשלום

צביקה פוגל:       תודה רבה ולהתראות